“O‘ZKIMYoSANOAT” DAK KORXONALARIDA KIOTO PROTOKOLINING MUSAFFO RIVOJLANISh MEXANIZMI DOIRASIDAGI LOYIHA O‘Z VAQTIDA AMALGA OShIRILIShINI TA’MINLASh ChORA-TADBIRLARI TO‘G‘RISIDA

“O‘zkimyosanoat” DAK korxonalarida azot chala oksidlari havoga chiqarilishini kamaytirish, ular joylashgan mintaqalarda ekologik muhitni Musaffo rivojlanish mexanizmi doirasidagi loyihalar imkoniyatlaridan foydalangan holda yaxshilash maqsadida:
 1. Ma’lumot uchun qabul qilinsinki, “O‘zkimyosanoat” DAK va “Mitsubisi Korporeyshn” (Yaponiya) kompaniyasi o‘rtasida azot chala oksidini (N2O) havoga chiqarishni kamaytirish loyihasini birgalikda ishlab chiqish to‘g‘risidagi Bitim tuzildi, keyinchalik Kioto Protokolini imzolagan mamlakatlarda sertifikatlangan kamaytirilgan chala oksidlar chiqindilari hajmlari sotiladi. Bitim quyidagilarni nazarda tutadi:
 loyiha bo‘yicha umumiy xarajatlar moliyalashtirilishini ta’minlaydigan hajmda to‘g‘ridan to‘g‘rixorijiy investitsiyalarni jalb etish;
 loyihada ishtirok etuvchi korxonalarda 2007-yilda mineral o‘g‘itlar ishlab chiqarish hajmlarini kamaytirmagan holda agregatlarni rekonstruksiya qilish va uskunalarni almashtirish ishlarini olib borish;
 chiqindilarni mavjud darajadan 80 foizga tushirish imkonini beruvchi azot chala oksidini parchalashning yangi texnologiyalaridan foydalanish hisobidan sertifikatlangan azot chala oksidi chiqindilarini kamaytirish;
 jahon bozorida sertifikatlangan kamaytirilgan chiqindilarni sotishdan olingan qo‘shimcha daromad, loyiha bo‘yicha umumiy xarajatlar chegirib tashlangandan so‘ng O‘zbekiston tomoniga — 80 foiz, “Mitsubisi Korporeyshn” (Yaponiya) kompaniyasiga — 20 foiz proporsiyada taqsimlanadi.
 3. “O‘zkimyosanoat” DAK:
 bir hafta muddatda mazkur loyihani amalga oshirish bo‘yicha ishchi guruhni tashkil etsin;
 loyihani amalga oshira boshlashni jadallashtirish maqsadida “Mitsubisi Korporeyshn” (Yaponiya) kompaniyasi mablag‘lari hisobidan BMTning iqlim o‘zgarishi to‘g‘risidagi Hadli Konvensiyasi Kotibiyati huzuridagi Musaffo rivojlanish mexanizmining Ijro etuvchi Kengashi tomonidan ma’qullangan metodologiyaga muvofiq jarayon parametrlarini hisobga olish va qayd etish priborlari, monitoring tizimi bo‘yicha asbob-uskunalarni tayyorlaydigan zavodlar narxlarida yetkazib berish muddati 2007-yilning 1-martidan kechiktirilmagan holda to‘g‘ridan to‘g‘rixarid qilinishini amalga oshirsin;
 O‘zbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi bilan birgalikda “Mitsubisi Korporeyshn” (Yaponiya) kompaniyasi ishtirokida loyihani amalga oshirish uchun ikkilamchi katalizatorlar va boshqa texnologik uskunalarni sotib olishga bir oy muddatda yopiq tender savdolarini e’lon qilsin;
 “Mitsubisi Korporeyshn” (Yaponiya) kompaniyasi ishtirokida bir oy muddatda Kioto Protokoli, xalqaro shartnomalar va O‘zbekiston Respublikasining qonun hujjatlari talablarini hisobga olgan holda “O‘zkimyosanoat” DAK korxonalarida azot chala oksidlari havoga chiqarilishini kamaytirish” loyihasining texnik-iqtisodiy asosini ishlab chiqsin
 4. O‘zbekiston Respublikasi Iqtisodiyot vazirligi:
 O‘zbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi, “Davarxitektqurilish” qo‘mitasi, Aksiyadorlik tijorat “O‘zsanoatqurilishbank” bilan birgalikda ikki hafta muddatda mazkur loyihaning texnik-iqtisodiy asosini bir bosqichda bir yo‘la ekspertizadan o‘tkazsin;
 vakolatli organlar tomonidan mazkur loyihaning texnik-iqtisodiy asosi ekspertizasi yakunlangach, bir hafta muddatda uni belgilangan tartibda Kioto Protokolining Musaffo rivojlanish mexanizmi bo‘yicha Idoralararo kengashga (R.S. Azimov) ma’qullash uchun kiritsin.
 5. O‘zbekiston Respublikasi Iqtisodiyot vazirligi, Moliya vazirligi “O‘zkimyosanoat” DAK korxonalarida azot chala oksidlari havoga chiqarilishini kamaytirish” loyihasini belgilangan tartibda O‘zbekiston Respublikasining 2007-yilgi va keyingi yillardagi Investitsiya dasturiga kiritsin.
 6. Belgilansinki, loyihani bajarish bo‘yicha hisob-kitoblar Yaponiyaning birinchi darajali bankida yoki uchinchi mamlakatda ochilgan AT “O‘zsanoatqurilishbank”ning vakillik hisobvarag‘i orqali amalga oshiriladi.
 7. Mazkur loyihani amalga oshirish doirasida Vazirlar Mahkamasining qarorlari bilan tasdiqlanadigan ro‘yxatlar bo‘yicha olib kelinadigan import qilinadigan, respublikada ishlab chiqarilmaydigan materiallar, uskunalar va ular uchun ehtiyot qismlar hamda loyiha-texnika hujjatlariga bojxona to‘lovlari (bojxona rasmiylashtiruvi yig‘imlaridan tashqari) to‘lash muddati 2008-yilning 31-dekabrigacha uzaytirilsin.
 8. “Mitsubisi Korporeyshn” (Yaponiya) kompaniyasi loyihani amalga oshirish doirasida oladigan daromadlari bo‘yicha O‘zbekiston Respublikasi hududida to‘lov manbaidan olinadigan foyda solig‘i to‘lashdan ozod etilsin.
 9. O‘zbekiston Respublikasi Tashqi ishlar vazirligi “O‘zkimyosanoat” DAKning talabnomalariga ko‘ra, loyihani amalga oshirishda qatnashayotgan xorijiy kompaniyalar mutaxassislariga, belgilangan tartibda, ko‘p martalik vizalar berishni ta’minlab tursin.
 10. O‘zbekiston Respublikasi Ichki ishlar vazirligi “O‘zkimyosanoat” DAKning talabnomalariga ko‘ra, loyihani amalga oshirishda qatnashayotgan xorijiy kompaniyalar mutaxassislariga ko‘p martalik vizalar berish va muddatini uzaytirishni, shuningdek vaqtincha ro‘yxatdan o‘tkazish hamda vaqtincha ro‘yxatda turish muddati uzaytirilishini ta’minlab tursin.
 11. Mazkur qarorning ijrosini nazorat qilish O‘zbekiston Respublikasi Bosh vazirining o‘rinbosarlari R.S. Azimov va E.R. Shoismatov zimmalariga yuklansin.